stanford-oval/wikipedia huggingface dataset:
One (שיר של U2)
קבלה

לאחר צאת האלבום Achtung Baby, מבקרים שיבחו את "One". בסקר המבקרים של מגזין הווילג' ווייס Pazz & Jop של 1992, "One" היה במקום השמיני ברשימת הסינגלים הכי טובים שלהם. ב-1992, אקסל רוז מ-Guns N' Roses אמר למגזין RIP: "אני חושב שהשיר שלהם 'One' הוא אחד מהשירים הכי טובים שנכתבו. עכשיו אני יכול לראות ולהבין למה אנשים היו בקטע של U2 לפני שנים."
הופעות חיות

"One" בוצע לראשונה בהופעה חיה ב-29 בפברואר 1992 בלייקלנד, פלורידה בערב הפתיחה של סיבוב ההופעות Zoo TV, והוא בוצע בכל הופעה של U2 עד ההופעה הראשונה של סיבוב ההופעות Innocence + Experience בוונקובר, קנדה. השיר חזר בהופעה הבאה. הביצועים של השיר בסיבוב ההופעות Zoo TV לוו בצילומים מהווידאו קליפ השני עם צילום של בופאלו נופלים של דייוויד ווינרוביץ'. לאורך ההיסטוריה של השיר, בונו הוסיף פעמים רבות מילים לשיר בהופעות חיות בווריאציות שונות של המילים:
You hear us coming Lord?
You hear us call?
You hear us knocking, knocking at Your door?
You hear us coming, Lord?
You hear us call?
You hear us scratching, will You make me crawl?
מורשת

"One" הופיע ברשימות רבות של השירים הטובים ביותר. ב-2004, מגזין הרולינג סטון שם את השיר במקום ה-26 ברשימת 500 השירים הגדולים בכל הזמנים. בגרסה מעודכנת של הרשימה ב-2021, השיר הוצב במקום ה-62. ב-2003, מהדורה מיוחדת של מגזין Q בשם "1001 השירים הכי טובים אי פעם" הציבה את "One" כשיר הטוב ביותר אי פעם. VH1 דירגה את השיר במקום השני ברשימת "השירים הכי טובים של שנות ה-90". ב-2005, מגזין בלנדר דירג את השיר במקום הרביעי ברשימת "500 השירים הכי טובים מאז שנולדת". בשנה לאחר מכן, קוראי Q הצביעו לשיר "One" כשיר החמישי הכי טוב בהיסטוריה. השיר הופיע בספר "1001 Songs: The Great Songs of All Time and the Artists, Stories, and Secrets" מ-2006. הוא נמצא ברשימת 500 השירים שעיצבו את הרוק אנד רול של היכל התהילה של הרוק אנד רול.
קרדיטים ומשתתפים > U2

בונו - שירה
דה אדג' - גיטרה
אדם קלייטון - גיטרה באס
לארי מולן ג'וניור - תופים, כלי הקשה
קרדיטים ומשתתפים > משתתפים נוספים

בריאן אינו - קלידים נוספים
דניאל לנואה - גיטרה נוספת
קרדיטים ומשתתפים > טכני

הפקה - דניאל לנואה ובריאן אינו
טכנאות קול - פלוד
טכנאות קול נוספת - רובי אדמס
עוזרת טכנאות קול - שאנון סטרונג
מיקסינג - פלוד
עוזרת מיקסינג - שאנון סטרונג
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 10 |  |
|  הולנד | מצעד 40 הסינגלים ההולנדיים | 12 |  |
|  הממלכה המאוחדת | מצעד הסינגלים הבריטי | 7 |  |
|  ניו זילנד | המצעד הניו זילנדי הרשמי | 3 |  |
|  צרפת | SNEP | 13 |  |
|  קנדה | קנדה הוט 100 | 1 |  |
|  שווייץ | המצעד השווייצרי | 25 |  |
לקריאה נוספת

U2, ניל מקורמיק (ע), U2 by U2, לונדון: הרפר קולינס, 2006, ISBN 0-00-719668-7. (באנגלית)
ביל פלנגן, U2 at the End of the World, ניו יורק: דלתא, 1996, ISBN 978-0-385-31157-1. (באנגלית)
נייל סטוקס, U2: Into the Heart: The Stories Behind Every Song, ניו יורק: הוצאת ת'אנדר מאוס, 2005, ISBN 1-56025-765-2
וישנה קוגן, U2: An Irish Phenomenon, ניו יורק: ספרי פגסוס, 2008, ISBN 978-1-933648-71-2
מאט מקגי, U2: A Diary, לונדון: הוצאת אומניבס, 2008, ISBN 978-1-84772-108-2
מכבי תל אביב (כדורעף)

מכבי תל אביב היא קבוצת כדורעף ישראלית מהעיר תל אביב, המתמודדת בליגת העל בכדורעף. הקבוצה נמנית עם מועדוני הכדורעף המובילים, הגדולים והוותיקים בישראל. הקבוצה שייכת לאגודת מכבי תל אביב. הקבוצה מארחת את משחקי הבית שלה באולם הדר יוסף שבתל אביב. ספונסר הקבוצה הראשי הוא יעדים לוגיסטיים בע"מ, חברה לשילוח בינלאומי. הקבוצה אלופת המדינה המכהנת (2023/2024).
היסטוריה > הקמה והשנים המוקדמות

מחלקת הכדורעף של מכבי תל אביב הוקמה בשנת 1972 על ידי יצחק (איז'ו) המאירי. הקבוצה העפילה 3 ליגות ברצף עד להגעתה לליגה הבכירה. בשנת 1976 חלה תפנית בכדורעף הישראלי כאשר מכבי תל אביב הייתה לקבוצה העירונית הראשונה שזוכה בתואר האליפות לאחר שקבוצות הקיבוצים שלטו בליגה. בשנת 1982 זכתה בתואר האליפות השני. בתום עונת 1984/1985 ירדה הקבוצה לליגה השנייה והעפילה בחזרה לאחר עונה אחת. בתום עונת 1986/1987 ירדה הקבוצה לליגה השנייה במחזור האחרון ובעונה שלאחר מכן העפילה בחזרה לליגה הבכירה. בעונת 1988/1989 הגיעה הקבוצה לגמר גביע המדינה והפסידה להפועל בת ים 3-1. שנות ה-90 היו שנות הצלחה למועדון בכך שהצליח לזכות בחמישה תארים, בשנים 1990 ו-1991 הצליחה הקבוצה לזכות בתואר האליפות שנתיים ברצף. בשנת 1993 זכתה מכבי תל אביב לראשונה בגביע המדינה, תואר שהצליחה להשיג גם ב-1998. בשנת 1997 זכתה הקבוצה בתואר האליפות פעם נוספת החמישית במספר.
היסטוריה > תקופת שרגא שמש

בעונת 2002/2003 התמנה שרגא שמש ליו"ר הקבוצה וביחד עם קפטן מכבי בעבר זוהר בר נצר שמונה למנהל מקצועי הניחו השניים את היסודות שהובילו את מכבי לזכייה בחמישה דאבלים רצופים למאמן הקבוצה מונה גל גלילי העונה הסתיימה בהדחה בחצי גמר הפלייאוף ובחצי גמר בגביע.
בעונת 2003/2004 התמנה למאמן זוהר בר נצר העונה הסתיימה שקבוצה מסיימת במקום 5 בליגה ובהדחה בשמינית גמר בגביע.
בעונת 2004/2005 הקבוצה סיימה את עונה במקום 3 בליגה ובגביע הקבוצה הודחה ברבע גמר.
בעונת 2005/2006 העפילה מכבי תל אביב לסדרת גמר ליגת העל בכדורעף אחרי 8 שנים נגד עירוני קריית אתא, אך הפסידה 1-3. בגביע הקבוצה הודחה בחצי הגמר.
בעונת 2006/2007 הפסידה הקבוצה בגמר גביע המדינה בכדורעף למכבי מוסינזון הוד השרון 2-3, לאחר שהייתה בשוויון 15-15 במערכה המכרעת, וכמו כן הפסידה לקבוצה זו בגמרעף 2-3, בסדרה שעוררה עניין שיא בתקשורת לענף ומילאה אולמות במשחקים שנערכו הן בתל אביב והן בהוד השרון.
בעונת 2007/2008 זכתה מכבי תל אביב בגביע המדינה שהיה לתואר הראשון בו זכתה הקבוצה משנת 1998. הקבוצה העפילה לגמר הגביע אחרי ניצחון 3-0 על הפועל כפר סבא בחצי הגמר. במשחק הגמר התמודדה מול מכבי מוסינזון הוד השרון וניצחה 3-0. גם בסדרת הגמרעף נפגשה מכבי עם מכבי מוסינזון הוד השרון. הוד השרון הובילו 2-0 בסדרת הטוב מ-5 משחקים אבל מכבי השלימה מהפך וזכתה בדאבל היסטורי.
בעונת 2008/2009 עלתה מכבי לגמר הגביע אחרי ניצחון על הפועל כפר סבא 3-0 בחצי הגמר, ולאחר מכן זכתה בגביעה הרביעי לאחר שניצחה 3-2 את הפועל מטה אשר בגמר. בליגה עלתה מכבי לסדרת הגמרעף אחרי שניצחה בסדרת חצי הגמר את הפועל מטה אשר 3-0. בגמר שיחקה נגד מכבי מוסינזון הוד השרון, ניצחה 3-0 וזכתה בדאבל שני ברציפות.
בעונת 2009/2010 זכתה הקבוצה בדאבל שלישי ברציפות לאחר שגברה בגמר הגביע ובסדרת הגמרעף על הפועל מטה אשר. את העונה סיימה מכבי עם מאזן של 32 ניצחונות וללא הפסד.
בעונת 2010/2011 זכתה הקבוצה בדאבל, עונה רביעית ברציפות. הקבוצה זכתה בגביע המדינה לאחר שגברה בגמר 3-2 על הפועל מטה אשר, ובסדרת הגמר-עף השלימה ניצחון 3-1 על מוסינזון הוד השרון וזכתה באליפות.
בעונת 2011/2012 זכתה הקבוצה בדאבל חמישי ברציפות. הקבוצה זכתה באליפות, אחרי ניצחון 3-1 בסדרת הגמר על הפועל מטה אשר. בגמר הגביע ניצחה הקבוצה את הפועל כפר סבא 3-0.
בעונת 2012/2013, לאחר 5 זכיות רצופות בדאבל, איבדה מכבי תל אביב את שני התארים להפועל מטה אשר עכו. בליגה הפסידה מכבי 3-0 למטה אשר בסדרת הגמרעף ובגביע הודחה על ידם בחצי הגמר.
בעונת 2013/2014 איבדה מכבי תל אביב את שני התארים (גביע, אליפות המדינה) להפועל מטה אשר עכו וסיימה במקום השני.
בעונת 2014/2015 הקבוצה סיימה כסגנית האלופה עונה שלישית ברציפות והודחה ברבע גמר גביע המדינה.
היסטוריה > תקופת אסף ליבר

בעונת 2015/2016 שרגא שמש חדל מלהיות יו"ר הקבוצה במקומו מונה אסף ליבר להיות היו"ר, באותה עונה נכנס לקבוצה ספונסר חדש, יעדים לוגיסטיים. בעונה זו ועם תקציב נמוך יחסית הקבוצה סיימה במקום השלישי והודחה בחצי גמר הפלייאוף לראשונה אחרי 10 הופעות רצופות בגמר הפלייאוף. בגביע הודחה הקבוצה גם בחצי גמר בשניהם מול הפועל כפר סבא.
בעונת 2016/2017 הפסידה בגמר גביע המדינה להפועל מטה אשר. בסוף העונה חזרה מכבי תל אביב לזכות באליפות המדינה, אחרי ניצחון 3-1 בסדרת הגמר על מכבי הוד השרון.
בעונת 2017/2018 הקבוצה סיימה את העונה במקום השלישי העפילה פעם שנייה ברציפות לגמר גביע המדינה ולגמר פלייאוף אליפות אך הפסידה בשני המקרים להפועל מטה אשר וסיימה כסגנית אלופה וכסגנית מחזיקת הגביע.
בסיום העונה עזב זוהר בר נצר את הקבוצה אחרי 15 עונות רצופות כמאמן הקבוצה במקומו מונה נועם אלבז.
בעונת 2018/2019 החלה בצורה מגומגמת ולאחר 2 מחזורים מונה למאמן הקבוצה אריה זלינגר העונה הסתיימה בהדחה בחצי הגמר פלייאוף והפסד בגמר הגביע.
בעונת 2019/2020 הסתיימה מוקדם מצפוי עקב מגפת הקורונה ומכבי סיימה במקום הרביעי ללא פלייאוף ובגביע הטורניר הופסק באמצע.
בעונת 2020/2021 מונה גל גלילי למאמן הקבוצה שהוביל את הקבוצה לזכייה בדאבל לראשונה אחרי 8 שנים כשניצחה את הפועל כפר סבא בגמר גביע המדינה ואת מטה אשר בסדרת גמר הליגה.
בעונת 2021/2022 סיימה את העונה הסדירה במאזן מושלם 0:21 וזכתה באליפות שנייה ברציפות אחרי שניצחה בסדרת הגמר 1:3 את הפועל מטה אשר. בגביע הודחה על ידי הפועל מטה אשר ברבע הגמר בתוצאה 2:3.
בעונת 2022/2023 הקבוצה זכתה בגביע המדינה אחרי ניצחון על הפועל מטה אשר בגמר וסיימה עונה שנייה ברציפות את עונה הסדירה במאזן מושלם 0:18 וזכתה באליפות שלישית ברציפות אחרי ניצחון 2:3 בסדרת הגמר על הפועל מטה אשר וזכתה בטרבל לראשונה בתולדותיה אחרי שזכתה גם בגביע אטקין בתחילת העונה.
בעונת 2023/2024 הקבוצה זכתה בפעם השנייה ברציפות בגביע המדינה אחרי ניצחון על הפועל מטה אשר וסיימה את העונה הסדירה במקום השני וזכתה באליפות שנה רביעית ברציפות אחרי 0:3 בסדרת הגמר על הפועל מטה אשר והשלימה טרבל שני ברציפות.
בעונת 2024/2025 זכתה הקבוצה עונה שלישית ברציפות בגביע המדינה אחרי ניצחון בגמר 0:3 על מכבי מוסינזון הוד השרון.
מפעלים אירופיים

בעונת 2008/2009 נרשמה הקבוצה לגביע האתגר (הטורניר השלישי בחשיבותו באירופה). בסיבוב הראשון הוגרלה מכבי תל אביב לשני משחקים מול ברטיסלבה (סלובקיה) שפרשה מהמפעל עקב סכסוך. כתוצאה מהפרישה מכבי תל אביב עברה לסיבוב השני ועלתה להתמודד מול סיסלי טרוויזו האיטלקית בשני המשחקים (באיטליה ואז בהדר יוסף) ניצחה סיסלי טרוויזו 3-1.
בעונת 2009/2010 הודחה הקבוצה מגביע האתגר על ידי זיראט אנקרה הטורקיה בסיבוב השני.
בעונת 2010/2011 הודחה הקבוצה בסיבוב הראשון של גביע CEV (הטורניר השני בחשיבותו באירופה) על ידי זיראט אנקרה הטורקיה ועברה לשחק בגביע האתגר שם הצליחה הקבוצה להגיע עד שמינית הגמר שבו הפסידה למצ'רטה האיטלקית.
בעונת 2011/2012 הודחה הקבוצה בסיבוב הראשון של גביע CEV על ידי לאמייה היוונית ועברה לשחק בגביע האתגר שם הגיעה עד לרבע הגמר.
בעונת 2012/2013 הקבוצה הגיעה שנה שנייה ברציפות לרבע גמר גביע האתגר והודחה.
בעונת 2013/2014 הקבוצה הודחה בסיבוב השני של גביע האתגר.
בעונת 2014/2015 הקבוצה השתתפה בגביע CEV והגיעה עד שמינית הגמר.
בעונת 2016/2017 הודחה הקבוצה מגביע האתגר על ידי גלאטסראיי בשלב רבע הגמר.
בעונת 2017/2018 הקבוצה השתתפה לראשונה במוקדמות ליגת האלופות (הטורניר הראשון בחשיבותו באירופה) והודחה בסיבוב הראשון בסיכום שני המשחקים על ידי סוליגורסק. לאחר מכן עברה הקבוצה לשחק בגביע CEV הקבוצה הודחה בסיבוב הראשון על ידי לבוב בסיכום שני המשחקים.
בעונת 2021/2022 הודחה הקבוצה בסיבוב השני בגביע האתגר על ידי פנאתינייקוס.
בעונת 2022/2023 הקבוצה עשתה היסטוריה והפכה לקבוצה הראשונה בהיסטוריה של הכדורעף הישראלי שמגיעה לגמר אירופי הקבוצה הגיעה לגמר גביע האתגר. בגמר הקבוצה הפסידה לאולימפיאקוס וסיימה את העונה כסגנית מחזיקת גביע האתגר.
בעונת 2023/2024 לא השתתפה הקבוצה באירופה עקב המצב הביטחוני בעקבות מלחמת חרבות ברזל.
בעונת 2024/2025 הודחה הקבוצה בסיבוב השני בגביע האתגר אחרי הפסד כפול ללובלין הפולנית.
סגל השחקנים

נכון לעונת 2022/2023
מחלקת הנוער

מחלקת הנוער של מכבי תל אביב כדורעף, אשר חודשה בשנת 2015 על ידי נעם אלבז, מונה כ-200 שחקנים.
למחלקה שלוש קבוצות בליגת העל וקבוצות נוספות רבות:
נוער על
נוער בנות על
נערות על
נערות ב'
נערים א'
נערים ב'
מכבי תל אביב כדורעף נשים

מחלקת הנשים של המועדון הוקמה בשנת 1972 ומתמודדת בליגת העל, הקבוצה מארחת באולם מידטאון בתל אביב.מאמן הקבוצה הוא נעם אלבז. 
בעונת 1974/1975 הגיעה הקבוצה עד לגמר גביע המדינה אך נוצחה 3-0 על ידי בנות הפועל נעמן.
ראו גם

מכבי תל אביב
מכבי תל אביב (כדורסל)
מכבי תל אביב (כדורגל)
מכבי תל אביב (כדוריד)
הערות שוליים

↑  מעופפי מכבי תל אביב נחתו בליגה הלאומית, שמואל טל בעיתון דבר, 23 במרץ 1975
↑  האלופה היוצאת מעין המפרץ הצדיעה לחדשה: מכבי תל אביב, אילן שחורי בעיתון מעריב, 9 במאי 1976
↑  עין המפרץ - אלופה, בעיתון מעריב, 29 במרץ 1987
↑  גביע אטקין הפך לגביע הליגה רק מעונת 22/23 לפני זה היה טורניר הכנה.
↑  גביעי ישראל לחניתה ונעמן, בעיתון מעריב, 11 במאי 1975
זוהר בר נצר, מאמן הקבוצה לשעבר
מכבי תל אביב אלופת המדינה לעונת 2017
קבוצת הכדורעף במהלך חימום לפני משחק במסגרת גביע האתגר האירופאי באיטליה
מכבי תל אביב נגד בודיוביצה, שמינית גמר גביע האתגר
אוהדי מכבי בהדר יוסף
Foster the People

| --- | --- |

צילום מהופעה של הלהקה שהתקיימה ב-2014
 מקום הקמה:  לוס אנג'לס 
 מוקד פעילות:  ארצות הברית ארצות הברית
 תקופת הפעילות:  מ-2010 
 סוגה:  רוק אלטרנטיבי, אינדי פופ 
 חברת תקליטים:  קולומביה רקורדס, Startime International 
 www.fosterthepeople.com/es/
 פרופיל ב-IMDb
 
שלושת חבריה המייסדים של להקת Foster The People‏, 2011;

מימין לשמאל: קובי פינק, מארק פוסטר(אנ') ומארק פונטיוס.
Foster the People הוא הרכב מוזיקת אינדי פופ אמריקני, שנוסד בשנת 2009 בלוס אנג'לס שבקליפורניה.
הלהקה ידועה בעיקר בזכות השיר "Pumped Up Kicks", שהגיע למקום הראשון במצעד השירים האלטרנטיבי של בילבורד, למקום השלישי במצעד שירי הרוק של בילבורד וכמו כן השיר נשאר במשך שלושה שבועות רצופים במצעד הבילבורד הוט 100.
קריירה מוזיקלית

הלהקה החלה את דרכה בקליפורניה בשנת 2009. סולן ההרכב קרא במקור להרכב בשם "Foster & the People" ("פוסטר והאנשים"), אף על פי כן, משום שרבים חשבו בטעות כי שם ההרכב הוא "Foster the People" (שמשמעותו "[משפחת ה]אומנה של העם"), ובסופו של דבר חברי ההרכב שינו את שם ההרכב לזה הנוכחי.
ביוני 2010 הלהקה הוחתמה על חוזה הקלטות עם חברת התקליטים קולומביה רקורדס ובינואר 2011 הלהקה הוציא לשווקים את הסינגל הראשון שלהם. במהלך קיץ 2011 זכה שיר הבכורה של הלהקה "Pumped Up Kicks" להצלחה רבה במצעדי השירים בצפון אמריקה. אלבום הבכורה של הלהקה "Torches", שיצא לשווקים במהלך קיץ 2011 הגיע למקום ה-8 במצעדי האלבומים בארצות הברית. ב-15 ביולי 2011, ההרכב ביצע את שירם "Pumped Up Kicks" בתוכנית האירוח הלילית של קרייג פרגוסון. בהמשך הלהקה זכתה לפרסום רב כשהופיעה בתור האורח המוזיקלי בתוכנית המערכונים האמריקנית הפופולרית "סאטרדיי נייט לייב" ("SNL") בפרק ששודר ב-8 באוקטובר 2011 - במהלך פרק זה הלהקה ביצעה את השירים "Pumped Up Kicks" ו-"Houdini". ב-27 באוקטובר 2011, הלהקה הופיעה בתוכנית הלילה של דייוויד לטרמן בה ביצעה את השיר "Helena Beat".
בשנת 2011 ההרכב היה מועמד לשני פרסי VMA בקטגוריית "האמן החדש הטוב ביותר" ובקטגוריית "הווידאו קליפ בז'אנר הרוק הטוב ביותר" עבור הווידאו קליפ שיצרו לשיר "Pumped Up Kicks".
חברי המייסדים של הלהקה

מארק דרק פוסטר(אנ') (סולן, זמרה, קלידים, גיטרה וכלי הקשה)
מארק אנדרו פונטיוס (תופים וכלי הקשה)
יעקב "קובי" פינק (גיטרה בס, סינתיסייזר, קולות ליווי ורקע)
דיסקוגרפיה

2011 - Torches
Supermodel - 2014
2017- Sacerd Hearts Club
2011 - Pumped Up Kicks
2011 - Helena Beat
2011 - Call It What You Want
2011 - Don't Stop (Color On The Walls)
2012 - Houdini
Coming of Age - 2014
2014 - Best Friend
2015 - Ruby
תומאש סטאנק

תומאש סטאנק (בצ'כית: Tomáš Staněk; נולד ב-13 ביוני 1991) הוא אתלט צ'כי, זוכה מדליית ארד באליפות עולם באולם (ברמינגהאם 2018), זוכה מדליית ארד באליפות אירופה (מינכן 2022) ואלוף אירופה באולם (טורון 2021) בהדיפת כדור ברזל.
ביוגרפיה

סטאנק נולד בפראג שבצ'כוסלובקיה.
ביוגרפיה > 2014

באליפות העולם באולם שנערכה בסופוט שבפולין במרץ סיים במקום 12 בהדיפת כדור ברזל בתוצאה של 20.06 מטר.
באליפות אירופה שנערכה בציריך שבשווייץ באוגוסט סיים במקום 14 בהדיפת כדור ברזל בתוצאה של 19.61 מטר.
ביוגרפיה > 2015

באליפות אירופה באולם שנערכה בפראג שבצ'כיה במרץ הודח בשלב המוקדמות של הדיפת כדור ברזל לאחר שלא הצליח לקבוע תוצאה.
באליפות העולם שנערכה בבייג'ינג שברפובליקה העממית של סין באוגוסט סיים במקום 19 בהדיפת כדור ברזל בתוצאה של 19.64 מטר.
ביוגרפיה > 2016

באליפות העולם באולם שנערכה בפורטלנד שבאורגון, ארצות הברית, במרץ, סיים במקום 16 בהדיפת כדור ברזל בתוצאה של 19.46 מטר.
באולימפיאדת ריו דה ז'ניירו שנערכה באוגוסט סיים במקום 20 בהדיפת כדור ברזל בתוצאה של 19.76 מטר.
ביוגרפיה > 2017 > סגן אלוף אירופה באולם

באליפות אירופה באולם שנערכה בבלגרד שבסרביה במרץ זכה במדליית כסף בהדיפת כדור ברזל בשיא אישי חדש של 21.43 מטר, אחרי קונראד בוקוביאצקי מפולין (21.97 מטר) ולפני דוד שטורל מגרמניה (21.30 מטר).
ביוגרפיה > 2017 > מקום רביעי באליפות עולם

באליפות העולם שנערכה בלונדון שבממלכה המאוחדת באוגוסט סיים במקום רביעי בהדיפת כדור ברזל בתוצאה של 21.41 מטר.
ביוגרפיה > 2018 > מדליית ארד באליפות עולם באולם

באליפות העולם באולם שנערכה בברמינגהאם שבממלכה המאוחדת במרץ זכה במדליית ארד בהדיפת כדור ברזל בתוצאה של 21.44 מטר, אחרי תומאס וולש מניו זילנד (22.31	 מטר) ודוד שטורל (21.44 מטר).
ביוגרפיה > 2018 > מקום רביעי באליפות אירופה

באליפות אירופה שנערכה בברלין שבגרמניה באוגוסט סיים במקום רביעי בהדיפת כדור ברזל בתוצאה של 21.16 מטר.
ביוגרפיה > 2019 > מדליית ארד באליפות אירופה באולם

באליפות אירופה באולם שנערכה בגלאזגו שבממלכה המאוחדת במרץ זכה במדליית ארד בהדיפת כדור ברזל בתוצאה של 21.25 מטר, אחרי מיכל הראטיק מפולין (21.65 מטר) ודוד שטורל (21.54 מטר).
באליפות העולם שנערכה בדוחה שבקטר באוקטובר סיים במקום עשירי בהדיפת כדור ברזל בתוצאה של 20.79 מטר.
ביוגרפיה > 2021 > אלוף אירופה באולם

באליפות אירופה באולם שנערכה בטורון שבפולין במרץ זכה במדליית זהב בהדיפת כדור ברזל בתוצאה של 21.62 מטר, לפני מיכל הראטיק (21.47 מטר) ופיליפ מיאלייביץ' מקרואטיה (21.31 מטר).
באולימפיאדת טוקיו שנערכה באוגוסט סיים במקום 17 בהדיפת כדור ברזל בתוצאה של 20.47 מטר.
ביוגרפיה > 2022

באליפות העולם באולם שנערכה בבלגרד במרץ סיים במקום 14 בהדיפת כדור ברזל בתוצאה של 19.93 מטר.
ביוגרפיה > 2022 > מדליית ארד באליפות אירופה

באליפות אירופה שנערכה במינכן שבגרמניה זכה במדליית ארד בהדיפת כדור ברזל בתוצאה של 21.26 מטר, אחרי פיליפ מיאלייביץ' (21.88 מטר) וארמין סינאנצ'ביץ' מסרביה (21.39 מטר).
ביוגרפיה > 2023 > סגן אלוף אירופה באולם

באליפות אירופה באולם שנערכה באיסטנבול שבטורקיה במרץ זכה במדליית כסף בהדיפת כדור ברזל בתוצאה של 21.90 מטר, אחרי זיין ויר מאיטליה (22.06 מטר) ולפני רומן קוקושקו מאוקראינה (21.84 מטר).
באליפות העולם שנערכה בבודפשט שבהונגריה באוגוסט סיים במקום 16 בהדיפת כדור ברזל בתוצאה של 20.41 מטר.
ביוגרפיה > 2024

באליפות העולם באולם שנערכה בגלאזגו במרץ סיים במקום 11 בהדיפת כדור ברזל בתוצאה של 20.31 מטר.
באליפות אירופה שנערכה ברומא שבאיטליה ביוני סיים במקום חמישי בהדיפת כדור ברזל בתוצאה של 20.88 מטר.
באולימפיאדת פריז שנערכה באוגוסט סיים במקום עשירי בהדיפת כדור ברזל בתוצאה של 20.37 מטר.
ביוגרפיה > 2025 > מדליית ארד באליפות אירופה באולם

באליפות אירופה באולם שנערכה באפלדורן שבהולנד במרץ זכה במדליית ארד בהדיפת כדור ברזל בתוצאה של 20.75 מטר, אחרי אנדריי טואדר מרומניה (21.27 מטר) וויקטור פטשון משוודיה (21.04 מטר).
שיאים אישיים > אצטדיון

הדיפת כדור ברזל: 22.01 מטר (2017), שיא צ'כיה
שיאים אישיים > אולם

הדיפת כדור ברזל: 22.17 מטר (2018)
טדי נגוסה

| --- | --- |

טדי נגוסה, 2018
 לידה:  26 ביולי 1995 (בן 29) בת ים, ישראל
 שם במה:  Teddy Neguse 
 מוקד פעילות:  ישראל 
 תקופת הפעילות:  מ-2016
 סוגה:  היפ הופ • טראפ
 חברת תקליטים:  IVIBEZ#  כנען מיוזיק גרופ  נענע דיסק
 שיתופי פעולה בולטים:  זולוד, סגול 59, רביד פלוטניק, שרק וצוקוש, דראפט, פלא אוזן, יסמין מועלם, חנן בן ארי, בלקן ביט בוקס
 
טֵדִי נֵגוּסֵה (נולד ב-26 ביולי 1995) הוא ראפר ישראלי.
נגוסה הוא חלק מקולקטיב המוזיקאים מלוד, "זולוד" (Zoolod), שכולל בנוסף אליו גם את אדם חמדאן וענאן חפאג'ה. נגוסה התפרסם אחרי שהוציא את הסינגל "אזיקים על הידיים", מתוך אלבום הבכורה שלו "ט.ד.י". השיר יצא במחאה על תקריות חוזרות של אלימות משטרתית כלפי צעירים אתיופים.
ביוגרפיה

נגוסה נולד בבת ים, גדל והתחנך בלוד. הוא בוגר המכינה הקדם צבאית מכינת גל ואת שירותו הצבאי עשה כלוחם בפלחה"ן נח"ל.
ב-17 ביולי 2016 הוציא מתוך אלבום הבכורה שלו, את הסינגל הראשון שלו "כל יום כל היום". את השיר כתב נגוסה והפיק אמיר שכטר.
נגוסה פרסם רמיקסים שונים לשירים ידועים, בין היתר לשירים "Bad and Boujee" של להקת מיגוס, "Humble" של קנדריק לאמאר ומאוחר יותר, "Look Alive" של הראפר BlocBoy JB (אנ') בשיתוף דרייק
ב-7 בספטמבר 2017 יצא אלבום הבכורה של נגוסה, "ט.ד.י".
במרץ 2019 השתתף בשיר "אל תשגע אותי" של צמד הראפרים שרק וצוקוש לצד ויק, טי.או.בי, 9 מילימטר, דראפט וליעד מאיר. ב-15 באוגוסט באותה שנה יצא אלבומו השני, "נגוס".
ב-17 בספטמבר 2021 יצא אלבומו השלישי, "זה בדם שלי", שהופק על ידי איתמר ציגלר, וכולל את הלהיט המשותף עם יסמין מועלם ששמו כשם האלבום. ב-2023 התארח בשיר "למעלה" של חנן בן ארי מתוך אלבומו יש כאן יותר מזה.
ב-3 באוגוסט 2023 הוציא את הסינגל "הפרעות קשב - ווליום 1" עם מאיור.
ב-9 באפריל 2024 הוציא את הסינגל "עם הרוח" יחד עם איתמר ציגלר. ב-22 בספטמבר הוציא את אלבומו הרביעי "נקודה". באלבום מתארחים אברהם לגסה, דודא, עדן דרסו, כהן, תומר יוסף ועוד.
דיסקוגרפיה > אלבומים

ט.ד.י (2017)
נגוס (2019)
זה בדם שלי (2021)
נקודה (2024)
הערות שוליים

↑  הפרק השלישי בסדרה "היפ-הופ כמחאה חברתית" המתמקד בלהקת "זולוד", באתר הטלוויזיה החברתית, ‏⁩⁩20 בפברואר 2019
↑  מהמכינה אל הבמה: הראפר טדי נגוסה על העיר והמכינה שעיצבו אותו, באתר מועצת המכינות הקדם צבאיות, ‏⁩⁩6 באוגוסט 2018
↑  זה בדם שלי, בדף בנדקאמפ של טדי נגוסה
↑  עומר טסל, טדי נגוסה: "יש בי חלקים אפלים שאני לא יכול שלא להסתכל עליהם", באתר ynet, 4 באוגוסט 2023
↑  טדי נגוסה עם איתמר ציגלר עם הרוח, באתר yosmusic.com, ‏2024-04-09
| --- | --- |
בקרת זהויות :  MusicBrainz: 01a0e070-c304-49ff-b1c6-62ba3d11e592
טימותי אדמס

| --- | --- |
אין תמונה חופשית
 לידה:  4 באוגוסט 1967 (בן 57) בלוויל, ארצות הברית 
 מדינה:  ארצות הברית 
 תקופת הפעילות:  מ-1995 
 מקום לימודים:  אוניברסיטת ניו ג'רזי  תיכון הריסון 
 בן או בת זוג:  דייזי פואנטז (1991–1995) 
 פרופיל ב-IMDb
 
טימותי כריסטופר אדמס (באנגלית: Timothy Adams, נולד ב-4 באוגוסט 1967) הוא שחקן ודוגמן אמריקאי.
ביוגרפיה

אדמס נולד וגדל בניו ג'רזי כאמצעי מבין חמישה ילדים. הוא סיים תואר מאוניברסיטת ניו ג'רזי והיה שותף בבעלות על חברה לפני הצטרפותו לעסקי השעשועים.
הופעתו הראשונה כשחקן הייתה בשנת 1995 בסרט "מת לחיות 3", ואחרי זה שיחק בשנים 1997–1999 באופרת הסבון "Sunset Beach", במהלך השתתפותו בסדרה הוא תפס את עינו של צלם דוגמנות, החל לעבוד כדוגמן, והופיע על שער המגזין "Men's Health".
בשנת 1999 שיחק בסרט הדרמה "חמש ילדות יפות", ובשנת 2003 שיחק בסרט "בחורים רעים 2". בשנים 2003-2002 כיכב באופרת הסבון השוודית-אמריקאית "שדרת האוקיינוס" ברשת TV4, בתפקיד הראשי של תומאס אוקיף'.
הוא דיבב את דמותו של מאמן הכושר ברוסי קיבוץ במשחקים Grand Theft Auto IV ו-Grand Theft Auto: The Ballad of Gay Tony.
מ-1991 ל-1995 היה נשוי למגישת הטלוויזיה דייזי פואנטז שהייתה חברתו מימיי התיכון.
פאני רוס

פאני רוס (בשוודית: Fanny Roos; נולדה ב-2 בינואר 1995) היא אתלטית שוודית, סגנית אלופת אירופה באולם (טורון 2021) בהדיפת כדור ברזל.
ביוגרפיה

רוס נולדה וגדלה ביונגבי שבשוודיה.
ביוגרפיה > 2015

באליפות אירופה באולם שנערכה בפראג שבצ'כיה במרץ סיימה במקום עשירי בהדיפת כדור ברזל בתוצאה של 16.61 מטר.
ביוגרפיה > 2016

באליפות אירופה שנערכה באמסטרדם שבהולנד ביולי סיימה במקום 20 בהדיפת כדור ברזל בתוצאה של 16.11 מטר.
ביוגרפיה > 2017

באליפות אירופה באולם שנערכה בבלגרד שבסרביה במרץ סיימה במקום רביעי בהדיפת כדור ברזל בתוצאה של 18.13 מטר, השווה לשיא שוודיה.
ביוגרפיה > 2017 > אלופת אירופה עד גיל 23

באליפות אירופה עד גיל 23 שנערכה בבידגושץ' שבפולין ביולי זכתה במדליית זהב בהדיפת כדור ברזל בתוצאה של 18.14 מטר.
באליפות העולם שנערכה בלונדון שבממלכה המאוחדת באוגוסט סיימה במקום 20 בהדיפת כדור ברזל בתוצאה של 17.31 מטר.
ביוגרפיה > 2018

באליפות העולם באולם שנערכה בברמינגהאם שבממלכה המאוחדת במרץ סיימה במקום 13 בהדיפת כדור ברזל בתוצאה של 17.23 מטר.
באליפות אירופה שנערכה בברלין שבגרמניה באוגוסט סיימה במקום 11 בהדיפת כדור ברזל בתוצאה של 17.09 מטר.
ביוגרפיה > 2019

באליפות אירופה באולם שנערכה בגלאזגו שבממלכה המאוחדת במרץ סיימה במקום שישי בהדיפת כדור ברזל בתוצאה של 18.21 מטר.
באליפות העולם שנערכה בדוחה שבקטר באוקטובר סיימה במקום 14 בהדיפת כדור ברזל בתוצאה של 18.01 מטר.
ביוגרפיה > 2021 > סגנית אלופת אירופה באולם

באליפות אירופה באולם שנערכה בטורון שבפולין במרץ זכתה במדליית כסף בהדיפת כדור ברזל בשיא שוודיה חדש של 19.29 מטר, אחרי אוריול דונגמו מפורטוגל (19.34 מטר) ולפני כריסטינה שוואניץ מגרמניה (19.04 מטר).
באולימפיאדת טוקיו שנערכה ביולי-אוגוסט סיימה במקום שביעי בהדיפת כדור ברזל בתוצאה של 18.91 מטר.
ביוגרפיה > 2022

באליפות העולם באולם שנערכה בבלגרד במרץ סיימה במקום רביעי בהדיפת כדור ברזל בתוצאה של 19.22 מטר.
באליפות העולם שנערכה ביוג'ין שבאורגון, ארצות הברית, ביולי, סיימה במקום 11 בהדיפת כדור ברזל בתוצאה של 18.27 מטר.
ביוגרפיה > 2023 > מדליית ארד באליפות אירופה באולם

באליפות אירופה באולם שנערכה באיסטנבול שבטורקיה במרץ זכתה במדליית ארד בהדיפת כדור ברזל בתוצאה של 18.42 מטר, אחרי אוריול דונגמו (19.76 מטר) וזארה גמבטה מגרמניה (18.83 מטר).
באליפות העולם שנערכה בבודפשט שבהונגריה באוגוסט סיימה במקום 14 בהדיפת כדור ברזל בתוצאה של 18.41 מטר.
ביוגרפיה > 2024

באליפות העולם באולם שנערכה בגלאזגו במרץ סיימה במקום תשיעי בהדיפת כדור ברזל בתוצאה של 18.21 מטר.
באליפות אירופה שנערכה ברומא שבאיטליה ביוני סיימה במקום שישי בהדיפת כדור ברזל בתוצאה של 18.26 מטר.
ביוגרפיה > 2024 > אולימפיאדת פריז

באולימפיאדת פריז שנערכה באוגוסט סיימה במקום שביעי בהדיפת כדור ברזל בתוצאה של 18.78 מטר.
שיאים אישיים > אולם

הדיפת כדור ברזל: 19.29 מטר (2021)
שיאים אישיים > אצטדיון

הדיפת כדור ברזל: 19.42 מטר (2022)